O pericón (Hypericum perforatum (Linnaeus, 1753)) ye una planta d'a orden d'os Malpighiales y familia Hypericaceae que ye posiblement un hibrido entre Hypericum maculatum y Hypericum attenuatum y que se puede trobar en arias atemperadas d'Eurasia y s'ha introduciu como broza invasora en gran parti d'America d'o Norte y d'o Sud, asinas como en Sudafrica y Australia. Si bien a especie ye nociva pa lo bestiar y puede interferir con as medecinas recetadas, s'ha emplegau en a medicina popular mientres sieglos y sigue cautivando-se comercialment en o sieglo XXI. A hiperforina, un constituyent fitoquimico d'a especie, ye baixo investigación basica per as suyas posibles propiedatz biolochicas.